The Boring Company

Mae The Boring Company (TBC) yn gwmni seilwaith, gwasanaethau adeiladu twneli ac offer Americanaidd a sefydlwyd gan Elon Musk. Sefydlwyd TBC fel is-gwmni i SpaceX yn 2017, cyn iddyn nhw gael eu gwahanu yn 2018. Yn 2023 roedd TBC wedi cwblhau un prosiect twnelu sydd ar agor i'r cyhoedd, yn ogystal â thwnnel prawf.

Yn 2021, cwblhaodd TBC y Las Vegas Convention Center, LVCC Loop, sy'n system gludo tair gorsaf sy'n cynnwys 1.7 milltir (2.7 km) o dwneli. Yng Ngorffennaf 2023, agorwyd rhan o'r twnel i'r Resorts World hefyd ar agor, ac mae twneli i gyrchfannau Encore a Westgate yn cael eu cwblhau. Bwriedir ehangu'r system i gyfanswm o 68 milltir o dwneli yn Las Vegas. Cwblhaodd TBC hefyd un twnnel prawf yn Los Angeles County, California . Mae llawer o brosiectau eraill mewn dinasoedd ar draws yr Unol Daleithiau wedi'u cyhoeddi.

 Hanes 
bawd| Elon Musk yn trafod y Boring Company yn TED 2017.
Cyhoeddodd Musk y syniad o’r Boring Company yn Rhagfyr 2016, a chofrestrwyd y cwmni'n swyddogol fel “TBC – The Boring Company” ar 11 Ionawr 2017. Cyfeiriodd Musk at anhawster gyda thraffig Los Angeles, a’r hyn y mae’n ei ystyried yn gyfyngiadau ar ei rwydwaith trafnidiaeth dau ddimensiwn, fel ei ysbrydoliaeth gynnar ar gyfer y prosiect. Ffurfiwyd The Boring Company fel is - gwmni SpaceX. Yn ôl Musk, nod y cwmni yw creu twnelau'n gyflymach.

Yn gynnar yn 2018, trowyd y Boring Company allan o SpaceX ac i mewn i endid corfforaethol ar wahân. Rhoddwyd ychydig yn llai na 10% o ecwiti i weithwyr cynnar, a thros 90% i Elon Musk. Daeth gweithwyr cynnar o amrywiaeth o gefndiroedd gwahanol, gan gynnwys rhai o SpaceX.

Dechreuodd y cwmni ddylunio ei beiriannau tyllu twnnel ei hun, a chwblhau sawl prawf yn Hawthorne, California. Agorodd twnnel prawf Hawthorne i'r cyhoedd ar 18 Ragfyr 2018.

Yng Ngorffennaf 2019, gwerthodd y Boring Company US$120 miliwn mewn stoc i gwmnïau cyfalaf menter (venture capital firms), ar ôl codi $113 miliwn mewn cyfalaf nad yw’n gyfalaf allanol yn ystod 2018. yn Nhachwedd 2019, daeth Steve Davis yn llywydd y cwmni ar ôl arwain y gwaith ers 2016. Roedd Davis yn un o'r gweithwyr cyntaf i gael ei gyflogi gan SpaceX (yn 2003) ac mae ganddo raddau meistr deuol mewn ffiseg gronynnau a pheirianneg awyrofod.

Yn Nhachwedd 2020, cyhoeddodd TBC eu bwriad i logi staff ar gyfer swyddi yn Austin, Tecsas, ac erbyn Rhagfyr 2020 roeddynt wedi prydlesu dau adeilad mewn safle 14 erw (5.7 ha), ychydig i'r gogledd-ddwyrain o Austin, tua 16 milltir (26 km) i'r gogledd o Gigafactory Tecsas.

 Peiriannau tyllu 
bawd| Peiriant tyllu yn 2019
Y peiriant tyllu cyntaf a ddefnyddiwyd gan The Boring Company oedd Godot, TBM confensiynol a wnaed gan Lovat. Yn ddiweddarach byddai'r cwmni'n dylunio eu llinell eu hunain o beiriannau o'r enw Prufrock. Adroddodd Engadet y gallai’r Prufrock-2, a ddadorchuddiwyd yn Awst 2021, gloddio hyd at filltir yr wythnos, tra bod ei olynydd, y Prufrock-3 wedi’i gynllunio i gloddio hyd at saith milltir y dydd.

 Twneli 

 Twnnel prawf Hawthorne 
bawd| Twnnel wedi'i adeiladu yn Hawthorne
Adeiladodd TBC   twnnel cyflym 1.14 (1.83 km) yn 2017 ar lwybr yn Hawthorne, California, ym mhencadlys SpaceX. Asffalt yw wyneb y twnnel, ac mae ganddo ganllaw ar gyfer gweithredu cerbydau ymreolaethol (autonomous) ac mae'n caniatau teithiau car ar gyflymder o 90 mya (140 km/awr) gyda rheolaeth ymreolaethol a hyd at 116 mya (187 km/awr) o dan reolaeth ddynol.

 Canolfan Gynadledda Las Vegas 
Ym Mai 2019, enillodd y cwmni brosiect $48.7 miliwn i wenoli ymwelwyr mewn dolen o dan yr LVCC. Torrwyd y dywarchen gyntaf ar 15 Tachwedd 2019 ac mae'r twnnel yn 4,475  troedfedd (1,364 metr) o hyd. Gorffennwyd y gwaith ar 14 Chwefror 2020 gan gloddio ar gyfartaledd 49 tr (15 m) y dydd. Ym Mai 2020, cwblhawyd ail dwnnel 1.7 milltir (2.7 km) o hyd  ac fe'i agorwyd yn Hydref 2019. Mae cerbydau safonol Tesla gyda gyrwyr dynol yn cael eu defnyddio fel gwennol, gan deithio tua 35 milltir yr awr. Disgrifiwyd y gwasanaeth gan Fwrdd Twristiaeth Las Vegas fel “cam pwysig yn natblygiad cludiant Las Vegas”.

 Cyfeiriadau 

Categori:Elon Musk
Categori:Cwmnïau a leolir yng Nghaliffornia
Categori:SpaceX
Categori:Diwydiant yr Unol Daleithiau